Qaqortoq

Qaqortoq , Julianehåb kyns, yw cita yn Greunlond soth. Hy foblans yw . Qaqortoq yw an drevesigeth voyha poblek yn Greunland soth ha'n peswora yn Greunlond oll. Styr an hanow yw "gwynn" yn Greunlondek.  

 Istori 

Ranndir Qaqortoq yw anedhys a-dhia nans yw moy ages 4,300 bledhen (gonisogeth Saqqaq). Kyn fo lies tyller gonisogeth Saqqaq yn Greunlond, nyns eus meur anedha yn Qaqortoq. An re na a eksist a gomprehend dustuni kepar ha kellylli ha terder meyn. Chiow towargh a'n gonisogeth Dorset nans yw 2,800 bledhen yw kevys y'n ranndir. Y'n 10ves kansvledhen tus Loghlyn a dhrehedhas Qaqortoq.  Desedhys yw magoryow eglos Hvalsey – an magoryow Norsek posekka yn Greunlond - 12 mildir dhe ves. An dre a-lemmyn a veu fondys yn 1775 gans an gwikor Anders Olsen, ha henwys Julianehaab dhyworth myghternes Denmark Juliane Marie. Posek o rag an kenwerth reunes (yn hwir, desedhys yw an Great Greenland Tannery hwath y'n dre).

 Tirnosow 
Desedhys yw niver a jiow istorek a-dro dhe'n porth. An kottha a veu drehevys yn 1797. An chi le mayth usi an gwithti lemmyn a veu chi an gof y'n kynsa termyn. Lies artydh ha gravyer a drig yn Qaqortoq. Yn 1993/4 restrys veu kervya 24 gravyans war enebow karrek a-der dro'n dre gans gravyoryon a Bow Finn, Swedherwyk, Norgagh, Rewenys ha Greunlond yn-dann kevarwodhyans Aka Høegh, artydh a Qaqortoq. Yma an fenten gottha yn Greunlond y'n dre, ow tiskwedha morviles ow pistylla dowr dhyworth aga thell anella.

 Treusporth 

Porth troyow askel Qaqortoq a ober dres an vledhen, ow helmi Qaqortoq orth remenant Greunlond. Yn 2021 ervirys veu drehevel ayrborth 6 kmn dhe ves a Qaqortoq rag ygeri yn 2025. Ynter 30 ha 40 gorhel morviaj a dheu dhe Qaqortoq pub bledhen.

 Erbysieth 
Aktivitys erbysek posek yw pyskessa hag argerdhes puskes, tornyaseth, askorra pelour ha mentena gorholyon. Adhysk ha menystrans civil a brovi an brassa rann a sodhow. 70% a esperthow Qaqortoq a dhe Dhenmark. Yma lies moon yn karrygi ranndir Qaqortoq (balweyth kryolit Ivittuut veu desedhys dhe'n north a Qaqortoq kyns ev dhe dhegea y'n 1980ow). Gwaytys yw balweyth owr Nalunaq dhe'n soth a Qaqortoq dhe dhasygeri yn 2022.

 Doronieth 
Dorles ha dorhys Qaqortoq yw 60°43′20″N 46°02′25″W. Desedhys yw yn Fyord Qaqortoq. Y'n jeves hin benneghlek gans gwavow yeyn erghek ha havow goyeyn. Y boblans yw ogas dhe'n keth tra lemmyn avel yn 1995.

Poblans Qaqortoq - 1991-2017

 Geveldre 
Gevellys yw Qaqortoq gans:
 25px Aarhus, Denmark

Klass:An Enys Las